**Zeiss Digital Innovation Hungary**

**ösztöndíjprogram 2023-2024 tanévre**

**Az Ösztöndíjprogram célja**

A Zeiss Digital Innovation Hungary Kft. (továbbiakban ZDI Hungary) célja, hogy ösztöndíjjal támogassa és orientálja a hallgatókat a ZDI Hungary számára különösen fontosnak ítélt szakterületek tanulmányozására, az adott tudományterületeken kiegészítő ismeretek szerzésére, magasabb szintű informatikai (IT) és tudományos tevékenység folytatására, a vállalat innovációs, fejlesztési tevékenységébe történő bekapcsolódásra.

A ZDI Hungary által kiemelten kezelt szakterületek magas szintű informatikai, kutató-fejlesztői tevékenységének ellátására alkalmas szakemberigény kielégítése.

**Az egyetemi hallgatók**, oktatók, kutatók motiválása a ZDI Hungary által fontosnak tartott témakörök tanulmányozására, kutatására.

Az ME oktatási és kutatási tevékenységének infrastrukturális lehetőségeinek fejlesztése.

**Célcsoport**

* + **Képzési szint:** BSc/MSc
	+ **Évfolyam:** BSc esetében a szükséges lezárt félévek száma 4; MSc esetébensikeres felvételi
	+ **Szak:**
		- BSc: mérnökinformatikus, gazdaságinformatikus, programtervező informatikus, műszaki menedzser
		- MSc: mérnökinformatikus

**Pályázat benyújtásának feltétele**

* + Aktív hallgatói jogviszony
	+ Az utolsó két félév átlagában legalább 4,00 tanulmányi eredmény (BSc képzési szint) VAGY Informatikai (alapképzés/mesterképzés) tématerületen szerzett legalább jó minősítésű oklevél (MSc képzési szint).

**Ösztöndíj folyósításának időtartama, kerete**

* + Az ösztöndíj program évente egy alkalommal kerül meghirdetésre.
	+ Az elnyert ösztöndíj időtartama: 2023. november – 2024. augusztus (10 hónap)
	+ A 2023/2024-es tanévben legfeljebb 2 hallgatónak biztosít a ZDI Hungary Kft. ösztöndíjat.
	+ Sikeres együttműködés esetén az ösztöndíj meghosszabbítható-

**Elnyerhető támogatás mértéke**

* + **anyagi jellegű juttatások**
		- havi fix 200 000 HUF/hó/fő ösztöndíj
		- ösztöndíjas időszakban megvalósuló OTDK helyezés vagy különdíj elérése esetén egyszeri 200 000 HUF/fő
		- ösztöndíjas időszakban megvalósuló kiváló minősítésű diploma megszerzése esetén egyszeri 200 000 HUF/fő
	+ **nem anyagi jellegű juttatások**
		- vállalati témavezető és egyetemi tutor szakmai támogatása
		- nyári szakmai gyakorlati helyszín biztosítása (elvárt részvétel)
		- vállalati konferenciákon, kiállításokon, szakmai rendezvényeken való részvételi lehetőség biztosítása
		- vállalati témákat, projekteket ismerhetnek meg a hallgatók és tutoraik, ezzel is biztosítva a piacképes szakmai tudás bővítését
		- értékes kapcsolati tőke kiépítésének lehetősége
		- szakmai és személyes fejlődés biztosítása

**Kiválasztás folyamata**

Jelentkezéshez szükséges dokumentumok:

* + Önéletrajz (dokumentum nyelve: magyar és angol)
	+ Motivációs levél (dokumentum nyelve: angol)
	+ Egyetemi ajánlás(ok) (dokumentum nyelve: magyar)
	+ Hitelesített leckekönyv/index másolat – az előírt tanulmányi min. átlag igazolásához

A motivációs levélben térjen ki röviden arra, hogy az informatikán belül mely területek állnak a legközelebb a pályázóhoz, valamint az ösztöndíjas időszak alatt tervezett vállalásokra.

Pályázat benyújtása: Dr. Németh-Leskó Anett (anett.lesko@zeiss.com) részére elektronikus úton (e-mail) a szükséges dokumentumok szkennelt változatának megküldésével.

A benyújtott pályázatok formai előszűrése után, a pályázók öt fős ZDI Hungary – ME bizottság előtt (3 fő ZDI, 2 fő ME) személyes elbeszélgetésen vesznek részt, majd az értékelést követően közülük kerül ki az ösztöndíjas hallgatók köre.

A nyertes hallgató munkáját egy fő témavezető (ZDI Hungary) és egy fő tutor (ME) támogatja, közreműködésükkel az ösztöndíjas időszakra kiterjedő részletes munkatervet kell készít

Határidők:

* + Pályázat benyújtása: 2023. október 15.
	+ Személyes elbeszélgetések időpontja: 2023. október 20. 8:00 (ZDI Hungary 3526 Miskolc Arany János tér 1.)
	+ Pályázók értesítése a döntésről: 2023. október 20.

**Hallgatói beszámolási kötelezettség**

* + A munkaterv alapján végzett tevékenység ellenőrzése a ZDI Hungary – ME Bizottság által tanévenként két alkalommal (2023. február és 2024. augusztus) történik.
	+ Beszámoló formája: rövid összefoglaló dolgozat, témavezető és tutor írásos értékelése, prezentáció a vállalati menedzsmenttel, témavezetőkkel és tutorokkal kiegészülő ZDI Hungary – ME Bizottság előtt.
	+ A beszámoló eredményeként a ZDI Hungary – ME Bizottság dönt az ösztöndíjprogram folytatásáról. Az indokolatlan lemaradás, nem teljesítés esetén az ösztöndíj megvonható.